Meer mense moet verskoning vra | Netwerk24
Deur James, Strandfontein 27 Februarie 2020 05:00
Die berig "Jammer vir julle lyding oor apartheid" (24.02) laat 'n mens dink aan die talle kere die afgelope 25 jaar dat kerke, predikante, politici en andere verskoning gevra het vir apartheid en die leed wat dit swart, bruin en Indiërs aangedoen het.
Natuurlik stem 'n mens daarmee saam, maar my vraag is of 'n mens dan vir elke onverantwoordelike uitlating, deur wie ook al, weer om verskoning vra? Sekerlik nie!
Die mense wat in die betrokke berig genoem word, moet ook miskien begin vrae vra soos:
Wanneer vra die ANC om verskoning vir die sterftes in hul strafkampe van destyds; en
Waarom fokus die ondertekenaars nie op die bedrog, diefstal van staatsbates, stroping van die Staatsdienspensioenfonds, ensovoorts, ensovoorts en roep daardie mense en instansies tot verantwoording nie?